23.5.2022
SK
Úradný vestník Európskej únie
C 207/13
5.
Je v súlade s právom Únie, a najmä s článkom 57 ods.
4 písm.
d) smernice 2014/24/EÚ aj riešenie prijaté v portugalskom práve prostredníctvom článku 70 ods.
2 písm.
g) CCP, ktoré obmedzuje možnosť vylúčiť ponuku z dôvodu existencie vážnych indícií o aktoch, dohodách, praktikách a informáciách, ktoré môžu narušiť pravidlá hospodárskej súťaže, na konkrétny postup obstarávania, v ktorom sa tieto praktiky zistia?
(1) (2)
Smernica Európskeho parlamentu a Rady 2014/24/EÚ z 26. februára 2014 o verejnom obstarávaní a o zrušení smernice 2004/18/ES (Ú. v.
EÚ L 94, 2014 s. 65).
Código dos Contratos Públicos (zákonník verejného obstarávania).
Odvolanie podané 8. februára 2022: QB proti rozsudku Všeobecného súdu (štvrtá komora) z 8. decembra 2021 vo veci T-71/21, QB/Komisia (Vec C-88/22 P) (2022/C 207/18) Jazyk konania: angličtina Účastníci konania Odvolateľ: QB (v zastúpení: R. Wardyn, radca prawny) Ďalší účastník konania: Európska komisia
Návrhy odvolateľa Odvolateľ navrhuje, aby Všeobecný súd: — zrušil napadnutý rozsudok v celom rozsahu, a v dôsledku toho — zrušil rozhodnutia Európskej komisie zo 6. apríla 2020 a 3. novembra 2020, alebo, v prípade, že ich nezruší, — vrátil vec Všeobecnému súdu na ďalšie konanie a — uložil Európskej komisii povinnosť znášať vlastné trovy konania a nahradiť trovy konania odvolateľa na oboch stupňoch
Odvolacie dôvody a hlavné tvrdenia Odvolateľ na podporu svojho odvolania uvádza jeden odvolací dôvod založený na porušení článku 4 ods.
1 prílohy VII služobného poriadku a tvrdí, že Všeobecný súd: — nesprávne určil hlavné zamestnanie odvolateľa, keďže nezohľadnil prácu vykonávanú odvolateľom pre poľský štát a jeho postavenie sudcu, — nesprávne definoval podmienky „práce vykonávanej pre iný štát“, — nezohľadnil a nevzal do úvahy prácu vykonávanú odvolateľom pre poľský štát a jeho postavenie sudcu pri preskúmaní výnimky „práce vykonávanej pre iný štát“.